ACTA DEL CONSELL SECTORIAL DE FEMINISME 2016   
Núm. 1   
  
Acta de la sessió celebrada el dia 9 de febrer de 2016 a les 19 hores.   
  
A la sala d’actes de la Seu del Districte de Nou Barris s’hi reuneix, en sessió ordinària, el Consell sectorial de Feminisme sota la Presidència de la consellera, Sra. Carolina Recio Cáceres.   
  
Assisteixen els consellers i les conselleres dels grups municipals següents:   
  
Sra. Angels Rabadà i Núñez, del grup Bcn Comú   
Sra Núria Gaig i Jané, del grup del PSC   
Sr. Francisco García Ortiz del grup del PPC   
Sr. Joaquim Sangrà i Morer del grup d’ERC   
Sr. Felix Cogolludo Gamboa del grup de C’s   
  
Excusa la seva absència el Sr. Adrià Ventura Ramos del grup municipal de CiU   
  
  
  
Hi concorren dones a titol personal, i també representants de:

PLATAFORMA COTXERES BORBÓ   
PINZELLADA DE DONA   
PINZELLADA DE DONA   
PINZELLADA DE DONA   
ACCIO CONTRA LA VIOLÈNCIA DE DONA  
TROBADA ALTERNATIVA DE NOU BARRIS   
PIAD (Punt d’informació i atenció de la Dona)   
ANDREA ORGANITZACIO   
DONES DE CAN PEGUERA   
DONES DE CAN PEGUERA   
LA INDOMABLE i AMB VEU DE DONA   
GUERRILLA UTERINA   
GUERRILLA UTERINA   
NOU BARRIS ACULL   
TROBADA ALTERNATIVA DE 9BARRIS   
CUP-CAPGIREM NOU BARRIS  
  
Assistits per la tècnica de la Direcció de Serveis a les Persones i al Territori, Sra. Montserrat Martín, en qualitat de secretària del Consell.

Amb el següent ordre del dia:  
  
Constitució del consell amb la presentació dels seus integrants i assistents   
Explicació de l’Àrea de Feminisme i principals mesures impulsades.   
Procés d’elaboració PAD/PAM (Pla d’Actuació del Districte/Pla d’Actuació Municipal).   
Elecció de representants del Districte al Consell Municipal de Dones de Barcelona   
Programació actes al voltant del dia 8 de març, Dia Internacional de la Dona.   
Torn obert de paraules   
  
  
Constatada l’existència de quòrum legal, s’inicia la sessió amb el punt 1r. de l’ordre del dia.   
  
CONSTITUCIÓ DEL CONSELL AMB LA PRESENTACIÓ DELS SEUS INTEGRANTS I ASSISTENTS.   
  
A proposta de la Regidora del Districte, Sra Janet Sanz Cid la presidència d’aquest consell sectorial de Feminisme estarà a càrrec de la consellera, Sra. Carolina Recio Cáceres.   
La consellera fa una presentació de l’equip de govern i després dóna la paraula a les/als assistents per fer una ronda de presentacions.   
  
EXPLICACIÓ DE L’ÀREA DE FEMINISME I PRINCIPALS MESURES IMPULSADES.   
Explica la Presidenta que de la 2a. tinença d’alcaldia depèn l’Àrea de Drets Socials i d’aquesta la Regidoria de Cicle de Vida, Feminismes i LGTBI, regidoria des de la qual s’han impulsat dues mesures de govern :   
La transversalitat de gènere a l’Ajuntament de Barcelona   
La millora del sistema per l’abordatge integral de les violències masclistes a Barcelona   
S’està treballant en el Pla de feminització de la pobresa   
  
PROCES D’ELABORACIÓ PAD/PAM .   
A hores d’ara ens trobem immersos en el procés d’elaboració i participació del Programa d’Actuació Municipal//Programa d’Actuació de Districte. Hi ha projectats debats focals en polítiques de gènere i urbanismes i gènere.   
Des de l’equip de govern del Districte s’han inclòs diverses propostes com:   
ampliació de l’horari d’atenció del PIAD zona nord   
campanya de comunicació i difusió de recursos existents   
pla de lluita i prevenció violència masclista   
incloure un llenguatge no sexista a les comunicacions del Districte.   
  
  
  
La Presidenta del consell explica els objectius de govern en quan a recuperar i impulsar del Consell de Feminisme de Nou Barris com a un instrument participatiu per contribuir i garantir una visió de gènere al conjunt de les polítiques municipals i, així, donar visibilitat a les dones del Districte.   
Tanmateix crear un espai de participació propi per a les dones del Districte on s’aconsegueixi fer visible les seves demandes específiques.   
Des de la sala es planteja la problemàtica que representa el fet que  aquest consell no sigui decisori ni vinculant , a la qual cosa contesta la Presidenta que els consells sectorials són òrgans de participació descentralitzats i que, malgrat no és un òrgan decisori sinó consultiu , els seus suggeriments, acords o consells són elevats al Consell Plenari de Districte com a òrgan màxim decisori que ha d’atendre tot allò que els ciutadans i ciutadanes proposen o suggereixen.   
  
ELECCIO DE REPRESENTANTS DEL DISTRICTE AL CONSELL MUNICIPAL DE DONES DE BARCELONA.   
La secretària presenta la proposta de tres representants des del Districte, la continuïtat de la Sra. Mirta Manzetti de l’entitat La Indomable, la Rosa M. Micas de l’entitat d’Acció contra la violència de gènere i una nova incorporació de la Sra. Anna Llucà d’Andrea Organització.   
  
PROGRAMACIÓ ACTES AL VOLTANT DEL DIA 8 DE MARÇ. DIA INTERNACIONAL DE LA DONA.   
La secretària informa que des de diversos espais de dona s’estan programant activitats al voltant del 8 de març i que seran publicades en la nostra web i en els propis espais.   
El mateix dia 8 de març a la sala de plens de la seu del Districte es farà una xerrada sobre la detecció precoç del càncer de mama i a on en el seu inici es llegirà la declaració institucional del dia internacional de la dona.   
  
  
TORN OBERT DE PARAULES   
Des de la sala es fan varies propostes :   
creació d’un observatori de masclisme   
elaboració i implementació de projectes de coeducació en els centres educatius en temes de violència.   
treball en els casals de joves   
canvi de noms de carrers en perspectiva de gènere   
consensuar les propostes de l’equip de govern en matèria de violència de gènere amb les entitats   
creació de xarxes de contactes (dones-entitats-tècnics-govern)   
protocol de resposta contundent i immediata davant accions violentes   
formacions adreçades a la sensibilització i la conscienciació    
coneixements dels tots els serveis i recursos institucionals   
coordinació entre les diverses administracions   
reconeixement i suport de les administracions a les entitats oficials i no oficials que treballen tema de violència de gènere   
creació d’una pàgina web   
Per concloure i atesa la importància que el tema de la violència de gènere comporta, s’acorda constituir una comissió sobre violència de gènere quina data de convocatòria es fixarà properament.   
Per acabar i davant d’una pregunta sobre la presència de consellers en un consell de feminisme es produeix un debat de la discrepància en la seva presència. La consellera tanca el tema argumentat que és un tema institucional i no pas de decisió del consell.   
I, sense més assumptes a tractar, la Presidenta aixeca la sessió a les 21:48 hores.